NÁRODNÁ RADA SLOVENSKEJ REPUBLIKY

IV. volebné obdobie

**527**

**VLÁDNY NÁVRH**

**ZÁKON**

**z .......................... 2008,**

**ktorým sa mení a dopĺňa zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov a o doplnení niektorých zákonov**

Národná rada Slovenskej republiky sa uzniesla na tomto zákone:

Čl. I

Zákon č. 215/2002 Z. z. o elektronickom podpise a o zmene a doplnení niektorých zákonov v znení zákona č. 679/2004 Z. z., zákona č. 25/2006 Z. z. a zákona č. 275/2006 Z. z. sa mení a dopĺňa takto:

1. V § 2 písmeno l) znie:

„l) akreditovanou certifikačnou službou

1. vydávanie kvalifikovaných certifikátov, zrušovanie platnosti kvalifikovaných certifikátov, poskytovanie zoznamu zrušených kvalifikovaných certifikátov, potvrdzovanie existencie a platnosti kvalifikovaných certifikátov, vyhľadávanie a poskytovanie vydaných kvalifikovaných certifikátov (ďalej len „správa kvalifikovaných certifikátov“),
2. dlhodobé uchovávanie elektronických dokumentov podpísaných zaručeným elektronickým podpisom,
3. vydávanie časových pečiatok,“.
4. V § 2 písm. p) sa slová „fyzická osoba“ nahrádzajú slovami „fyzická osoba – podnikateľ“.

3. V  poznámke pod čiarou k odkazu 2 sa vypúšťa citácia „§1 ods. 2 zákona č. 241/2001

Z. z.“.

4. V § 3 sa odsek 1 dopĺňa písmenom c), ktoré znie:

„c) obsahuje informáciu, ktorá identifikuje podpisovateľa.“.

5. V § 5 ods. 1 sa vypúšťajú slová „alebo orgánmi verejnej správy“ a slová „jeho

kvalifikovaný certifikát musí byť vydaný akreditovanou certifikačnou autoritou“ sa

nahrádzajú slovami „kvalifikovaný certifikát musí byť vydaný akreditovanou

certifikačnou autoritou a musí obsahovať rodné číslo držiteľa certifikátu.“.

6. § 6 a 7 znejú:

„§ 6

Certifikát

(1) Certifikát je elektronický dokument, ktorým vydavateľ certifikátu potvrdzuje, že v certifikáte uvedený verejný kľúč patrí osobe, ktorej je certifikát vydaný (ďalej len „držiteľ certifikátu").

(2) Certifikát sa skladá z tela certifikátu a z elektronického podpisu tela certifikátu.

(3) Telo certifikátu je elektronický dokument, ktorý obsahuje najmä

a) identifikačné údaje vydavateľa certifikátu,

b) dentifikačné číslo certifikátu,

c) identifikačné údaje držiteľa certifikátu,

d) dátum a čas začiatku a konca platnosti certifikátu,

e) verejný kľúč držiteľa certifikátu,

f) identifikáciu algoritmov, pre ktoré je uvedený verejný kľúč určený,

g) identifikáciu algoritmov použitých pri vyhotovení elektronického podpisu tela

certifikátu.

(4) Elektronický podpis tela certifikátu vyhotoví vydavateľ certifikátu použitím súkromného kľúča, ktorý je na to určený.

(5) Ako identifikačný údaj držiteľa certifikátu podľa odseku 3 písm. c) možno použiť aj pseudonym, ak na základe údajov, ktoré certifikačná autorita pri podávaní žiadosti o vydanie certifikátu od žiadateľa získala, možno jednoznačne určiť totožnosť držiteľa certifikátu. Certifikačná autorita v certifikáte výslovne uvedie, že sa v ňom ako identifikačný údaj držiteľa certifikátu uvádza pseudonym.

(6) Krížový certifikát je certifikát, ktorý vydá certifikačná autorita na verejný kľúč inej certifikačnej autority. Vydaním krížového certifikátu umožňuje certifikačná autorita overovať elektronické podpisy založené na certifikátoch, ktoré iná certifikačná autorita vydala a podpísala pomocou súkromného kľúča patriaceho k verejnému kľúču, ktorý je uvedený v krížovom certifikáte.

(7) Certifikát akreditovanej certifikačnej autority je certifikát, ktorý

a) vydal úrad akreditovanej certifikačnej autorite,

b) má v sebe uvedený účel, na ktorý je určený,

c) má telo certifikátu podpísané elektronickým podpisom úradu.

(8) Krížový certifikát akreditovanej certifikačnej autority je krížový certifikát,

ktorý

a) vydala akreditovaná certifikačná autorita akreditovanej certifikačnej autorite,

b) má v sebe uvedené, že ide o krížový certifikát,

c) má telo certifikátu podpísané elektronickým podpisom akreditovanej certifikačnej autority.

(9) Certifikát úradu je certifikát, ktorý spĺňa požiadavky podľa odseku 7 písm. b)

a c) a vydal ho úrad na vlastný verejný kľúč úradu.

(10) Formát a obsah certifikátov podľa odsekov 7 až 9 a podrobnosti o ich správe ustanoví všeobecne závazný právny predpis, ktorý vydá úrad.

§ 7

Kvalifikovaný certifikát

(1) Kvalifikovaný certifikát je certifikát fyzickej osoby, ktorý spĺňa požiadavky podľa § 6 a

a) ktorý vydala akreditovaná certifikačná autorita fyzickej osobe,

b) v ktorom je uvedené, že je kvalifikovaný,

c) v ktorom sú uvedené obmedzenia na jeho použitie, ak tretia strana také obmedzenia

rozlišuje,

d) ktorý má telo certifikátu podpísané elektronickým podpisom akreditovanej

certifikačnej autority, ktorý bol vyhotovený použitím súkromného kľúča určeného

na tento účel.

(2) Kvalifikovaný certifikát je platný v čase , pre ktorú sa overuje jeho platnosť, ak

a) takýto čas je medzi začiatkom a koncom platnosti certifikátu,

b) elektronický podpis tela certifikátu je platný,

c) v tomto čase nebol certifikát zrušený.

(3) Kvalifikovaný certifikát podľa odseku 2 môže byť vydaný aj fyzickej osobe

konajúcej v mene inej fyzickej osoby alebo právnickej osoby (ďalej len „zastupovaná

osoba“)ako aj fyzickej osobe, ktorá má podľa zákona 2b) osobitný právny status, najmä postavenie predstaviteľa verejnej moci. Ustanovenia o správe kvalifikovaných certifikátov sa na tento kvalifikovaný certifikát vzťahujú primerane.

(4) Akreditovaná certifikačná autorita vydá kvalifikovaný certifikát podľa odseku 3 fyzickej osobe, ktorá predloží oprávnenie konať v mene zastupovanej osoby alebo doklad preukazujúci zákonom ustanovený právny status.

(5) Kvalifikovaným certifikátom vydaným podľa odseku 3 preukazuje jeho držiteľ svoje oprávnenie konať v mene zastupovanej osoby uvedenej v tomto certifikátealebo zákonom ustanovený právny status.

(6) Ak oprávnenie na zastupovanie bolo zrušené alebo zaniklo, zastupovaná osoba, ktorá na držiteľa certifikátu delegovala oprávnenie konať v jej mene je povinná bezodkladne požiadať akreditovanú certifikačnú autoritu o zrušenie certifikátu. Ak zanikol fyzickej osobe zákonom ustanovený právny status, príslušný orgán verejnej moci je povinný bezodkladne požiadať o zrušenie certifikátu.

(7) Kvalifikovaný certifikát podľa odseku 3 môže obsahovať pseudonym podľa § 6 ods. 5, ak zastupovaná osoba v mene ktorej koná držiteľ certifikátu podľa odseku 8 s jeho použitím súhlasí.Kvalifikovaný certifikát fyzickej osoby, ktorá má podľa zákona osobitný právny status nemôže obsahovať pseudonym podľa § 6 ods. 5.“.

(8) Formát a obsah kvalifikovaných certifikátov a podrobnosti o ich správe ustanoví všeobecne závazný právny predpis, ktorý vydá úrad.

Poznámka pod čiarou k odkazu 2b znie:

„2b) Napríklad zákon Slovenskej národnej rady č. 323/1992 o notároch a notárskej činnosti (Notársky poriadok) v znení neskorších predpisov, zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.“.

7. V § 9 ods. 1 písm. e) a  v § 10 ods. 2 písm. c) až e) a h) sa slovo „kvalifikovaný“ vo

všetkých tvaroch vypúšťa.

8. V § 10 sa odsek 2 dopĺňa písmenami l) až o), ktoré znejú:

„l) poskytuje akreditované certifikačné služby príslušníkom a  zamestnancom úradu

a na požiadanie príslušníkom Policajného zboru a  zamestnancom Ministerstva

vnútra Slovenskej republiky pre plnenie úloh ustanovených osobitným

predpisom 2c), príslušníkom ozbrojených síl a  zamestnancom Ministerstva

obrany Slovenskej republiky pre plnenie úloh ustanovených osobitným

predpisom 2d), príslušníkom a  zamestnancom Slovenskej informačnej služby,

zamestnancom Ministerstva spravodlivosti Slovenskej republiky, súdom

Slovenskej republiky a  prokuratúre pre plnenie úloh ustanovených ~~podľa~~

osobitnými predpismi 2e),

m) vedie zoznam všetkých vydaných kvalifikovaných certifikátov spolu s

 informáciami o  ich platnosti zaslaných podľa § 14 ods. 3 písm. e) a poskytuje

z neho informácie,

n) vydáva certifikáty ním akreditovaným certifikačným autoritám pre službu časovej

pečiatky podľa § 2 písm. l) tretí bod,

o) poskytuje Európskej komisii a  členským štátom zoznamy akreditovaných

certifikačných autorít pôsobiacich na území Slovenskej republiky, zoznamy

certifikačných autorít, ktorým odňal akreditáciu, údaje z  registra zahraničných

certifikačných autorít, ktorých certifikáty boli úradom uznané na použitie

v  Slovenskej republike a  bezodkladne im oznamuje každú zmenu a  doplnenie

poskytovaných informácií.“.

Poznámky pod čiarou k odkazom 2c až 2e znejú:

„2c) § 11 písm. a) a d) zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

2d) § 12 písm. a) až g) zákona č. 575/2001 Z. z. v znení zákona č. 78/2005 Z. z.

2e) Zákon č. 757/2004 Z. z. o súdoch a o zmene a doplnení niektorých zákonov.

Zákon č. 153/2001 o prokuratúre v znení neskorších predpisov.“.

9. V § 11 ods. 1 druhá veta sa slovo „akreditovanej“ vypúšťa.

10. V § 11 sa za odsek 3 vkladá nový odsek 4, ktorý znie:

„(4) Ak má certifikačná autorita alebo akreditovaná certifikačná autorita prevádzkové alebo obchodné priestory umiestnené mimo územia Slovenskej republiky, kontrola podľa § 11 sa nahradí vykonaním auditu podľa § 25 a požiadaviek úradu.“.

Doterajšie odseky 4 až 6 sa označujú ako odseky 5 až 7.

11. V § 11 ods. 6 a 7 sa slová „odseku 4“ nahrádzajú slovami „odseku 5“.

12. V  poznámke pod čiarou k  odkazu 3 sa citácia „§ 6 ods. 8 a § 48 zákona č.

241/2001 Z. z.“ nahrádza citáciou „§ 6 ods. 8 a § 49 a 50 zákona č. 215/2004 Z. z.

o ochrane utajovaných skutočností a o zmene a doplnení niektorých zákonov.“.

13. § 11 sa dopĺňa odsekom 8, ktorý znie:

(8) Pri výkone kontroly podľa tohto zákona, okrem postupov ustanovených v odseku 4, postupuje úrad podľa základných pravidiel kontrolnej činnosti ustanovených osobitným predpisom. 3a)

Poznámka pod čiarou k odkazu 3a znie:

„3a) Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.“.

14. V § 12 ods. 2 sa za slovo „poskytovanie“ vkladá slovo „akreditovaných“ a  na

konci sa pripájajú tieto slová „okrem výkonu certifikačných činností podľa § 10 ods.

2 písm. l).“.

15. V § 13 ods. 2 sa slová „fyzická osoba“ nahrádzajú slovami „fyzická osoba –

podnikateľ“.

16. V § 13 ods. 3 písm. a) sa za slovo „sídlo“ vkladajú slová „ alebo adresu miesta

činnosti podniku zahraničnej osoby alebo organizačnej zložky podniku zahraničnej

osoby na území Slovenskej republiky“.

17. V § 13 ods. 3 sa za písmeno d) vkladá nové písmeno e), ktoré znie:

„e) informáciu o tom, ktoré akreditované certifikačné služby chce poskytovať,“

Doterajšie písmená e) a f) sa označujú ako písmená f) a g).

18. V § 14 sa odsek 3 dopĺňa písmenom e), ktoré znie:

„e) zasielať úradu zoznamy vydaných kvalifikovaných certifikátov a zoznamy zrušených kvalifikovaných certifikátov; formát, spôsob a periodicitu zasielania týchto zoznamov ustanoví všeobecne záväzný právny predpis, ktorý vydá úrad.“.

19. V  poznámke pod čiarou k  odkazu 6 sa citácia „Zákon Slovenskej národnej rady č.

149/1975 Zb. o archívnictve v znení neskorších predpisov.“ nahrádza citáciou „Zákon

č. 395/2002 Z. z. o archívoch a registratúrach a o doplnení niektorých zákonov v znení

neskorších predpisov.“.

20. V § 15 ods. 1 písm. c) sa na konci pripájajú tieto slová: „alebo iná osoba na to

určená v zmluve s držiteľom certifikátu,“.

21. V § 15 sa odsek 1 dopĺňa písmenom g), ktoré znie:

„g) o zrušenie certifikátu podľa § 7 ods. 8 požiada držiteľ certifikátu alebo zastupovaná osoba.“.

22. V § 15 odsek 3 znie:

„(3) Certifikát sa považuje za zrušený od času, ktorý je uvedený ako čas zrušenia v zozname podľa § 8 alebo v informácii podľa odseku 5. Platnosť zrušeného certifikátu nemožno obnoviť.“.

23. V § 15 sa za odsek 3 vkladajú nové odseky 4 a 5, ktoré znejú:

(4) Certifikačná autorita poskytuje informácie o stave certifikátu poskytnutím zoznamu zrušených certifikátov podľa § 8 obsahujúceho všetky certifikáty, ktorých platnosť bola predčasne zrušená. Certifikát, ktorého platnosť bola predčasne zrušená musí byť minimálne jedenkrát uvedený v zozname podľa § 8.

(5) Ak má certifikačná autorita vytvorené technické podmienky, poskytuje informácie o stave certifikátu aj vo forme potvrdenia existencie a platnosti kvalifikovaného certifikátu. Podrobnosti o formáte potvrdenia existencie a platnosti kvalifikovaného certifikátu ustanoví všeobecne záväzný právny prepis, ktorý vydá úrad.“.

Doterajší odsek 4 sa označuje ako odsek 6.

24. V § 17 ods. 1 písm. b) sa slová „kvalifikovaného krížového certifikátu“ nahrádzajú

slovami „krížového certifikátu“.

25. V  poznámke pod čiarou k  odkazu 8 sa citácia „Zákon č. 52/1998 Z. z. o ochrane

osobných údajov v  informačných systémoch“ nahrádza citáciou „Zákon č. 428/2002

Z. z. o ochrane osobných údajov v znení neskorších predpisov.“.

26. V § 24 odsek 7 znie:

„(7) Súlad technických zariadení a procedúr na vyhotovovanie zaručených elektronických podpisov, časových pečiatok a iných produktov pre elektronický podpis s požiadavkami podľa tohto zákona overuje a posudzuje úrad v procese certifikácie.“.

27. V § 24 sa za odsek 7 vkladajú nové odseky 8 až 16, ktoré znejú:

„(8) Súlad elektronickej podateľne s požiadavkami podľa tohto zákona overuje a potvrdzuje úrad na základe žiadosti a vydáva osvedčenie o zhode s požiadavkami podľa tohto zákona.

(9) Úrad v konaní podľa odseku 7 ~~úrad~~ rozhodne do 90 dní od doručenia úplnej žiadosti o certifikáciu bezpečného produktu pre zaručený elektronický podpis. Ak úrad rozhodne o súlade bezpečného produktu pre zaručený elektronický podpis s požiadavkami tohto zákona, vydá certifikát bezpečného produktu pre zaručený elektronický podpis, ktorého platnosť je najviac päť rokov.

(10) Úrad v konaní podľa odseku 8 ~~úrad~~ rozhodne do 90 dní od doručenia úplnej žiadosti o uznanie zhody elektronickej podateľne s požiadavkami tohto zákona. Ak úrad rozhodne o jej súlade s požiadavkami tohto zákona, vydá osvedčenie o zhode s požiadavkami tohto zákona, ktorého platnosť je najviac päť rokov.

(11) Žiadateľ je povinný k žiadosti podľa odsekov 7 a 8 predložiť úradu

a) technickú dokumentáciu predmetu žiadosti nevyhnutnú ku konaniu o zhode,

b) certifikáty predmetu žiadosti alebo bezpečnostný audit; k žiadosti podľa odseku 8

sa bezpečnostný audit nepredkladá,

c) predmet žiadosti.

(12) Žiadosť sa považuje za úplnú, ak obsahuje náležitosti podľa odseku 11. Ak žiadosť nie je úplná, úrad vyzve žiadateľa, aby ju najneskôr do 15 pracovných dní doplnil. Ak žiadateľ žiadosť v tomto termíne nedoplní, úrad konanie podľa odsekov 7 a 8 zastaví.

(13) Na posúdenie súladu bezpečných zariadení na vyhotovenie a overenie zaručeného elektronického podpisu s bezpečnostnými požiadavkami je úrad oprávnený požadovať predloženie vykonaného bezpečnostného auditu.

(14) Ak sa počas doby platnosti certifikátu produktu pre elektronický podpis vydaného úradom na základe konania o uznanie zhody technických prostriedkov na vyhotovovanie a overovanie elektronického podpisu nezmenili bezpečnostné požiadavky tohto zákona, úrad na základe žiadosti rozhodne v skrátenom konaní do 60 dní o predĺžení platnosti certifikátu produktu pre elektronický podpis.

(15) Podanie žiadosti o uznanie zhody bezpečných zariadení na vyhotovenie a overenie elektronického podpisu a podanie žiadosti o predĺženie platnosti certifikátu produktu pre elektronický podpis podlieha správnemu poplatku 5).

(16) Produkty pre elektronický podpis, ktoré slúžia na vyhotovenie elektronického podpisu uvedené na trh v inom členskom štáte sú produktmi pre elektronický podpis podľa tohto zákona.“.

Doterajší odsek 8 sa označuje ako odsek 17.

28. § 26 vrátane nadpisu znie:

„§ 26

Priestupky

(1) Priestupku sa dopustí ten, kto

a) zneužije súkromný kľúč podpisovateľa alebo predloží nepravdivé údaje pri

podávaní žiadosti o vydanie certifikátu,

b) predloží nesprávne, neúplné alebo neplatné doklady preukazujúce oprávnenie podľa

§ 7 ods. 9,

c) poruší povinnosť bezodkladne požiadať o zrušenie certifikátu podľa § 7 ods. 10.

(2) Za priestupok podľa odseku 1 písm. a) možno uložiť pokutu do 100 000 Sk, za

priestupok podľa odseku 1 písm. b) a c) možno uložiť pokutu do 200 000 Sk.

(3) Priestupky na úseku elektronického podpisu prejednáva úrad.

(4) Na priestupky a  ich prejednávanie sa vzťahuje všeobecný predpis

o priestupkoch 8a).

(5) Výnosy pokút sú príjmom štátneho rozpočtu.“.

Poznámka pod čiarou k odkazu 8a znie:

„8a) Zákon Slovenskej národnej rady č. 372/1990 Zb. o priestupkoch v znení neskorších predpisov.“.

29. Za § 26 sa vkladá § 26a, ktorý vrátane nadpisu znie:

„§ 26a

Správne delikty

(1) Úrad uloží pokutu za porušenie povinností

a) do 10 000 000 Sk fyzickej osobe – podnikateľovi alebo právnickej osobe, ktorá

poskytuje akreditované certifikačné služby bez akreditácie,

b) do 10 000 000 Sk akreditovanej certifikačnej autorite, ktorá

* 1. neposkytuje certifikačné služby v súlade s týmto zákonom a s bezpečnostnými

pravidlami, ktoré ustanoví všeobecne záväzný právny predpis, ktorý vydá úrad,

* 1. neposkytuje službu zrušovania certifikátov,
  2. nezverejňuje ňou zrušené certifikáty,
  3. nezverejňuje svoje identifikačné údaje alebo certifikáty, ktoré používa pri poskytovaní certifikačných služieb,
  4. poruší povinnosť ohlásiť úradu začiatok svojej činnosti podľa § 12 ods. 6 písm. b),
  5. vykonáva činnosť, ktorá jej bola dočasne pozastavená,

c) do 5 000 000 Sk, a to aj opakovane, akreditovanej certifikačnej autorite, ktorá

neposkytne alebo zatají informácie,

d) do 1 000 000 Sk, a to aj opakovane, certifikačnej autorite, ktorá poruší povinnosti

certifikačnej autority podľa § 14 ods. 1 písm. c),

e) do 1 000 000 Sk certifikačnej autorite, ktorá poruší povinnosť zrušiť certifikát alebo

poruší povinnosť viesť požadovanú dokumentáciu podľa § 15 ods. 4,

f) do 1 000 000 Sk certifikačnej autorite, ktorej registračná autorita

1. neposkytuje služby podľa postupov a  v súlade s bezpečnostnými pravidlami

certifikačnej autority,

2. nezabezpečí presnosť, pravdivosť a úplnosť údajov o registrovaných osobách,

3. nevedie dokumentáciu o spôsobe poskytovania a bezpečnosti poskytovaných

služieb, nechráni osobné údaje registrovaných osôb podľa osobitného predpisu,

g) do 1 000 000 Sk fyzickej osobe – podnikateľovi alebo právnickej osobe

1. ktorá zneužila súkromný kľúč podpisovateľa,

2. ktorá predložila nesprávne, neúplné alebo neplatné doklady preukazujúce

oprávnenie podľa § 7 ods. 9,

h) do 1000 000 Sk zastupovanej osobe, ktorá poruší povinnosť bezodkladne požiadať

o zrušenie certifikátu podľa § 7 ods. 10,

i) do 500 000 Sk, a to aj opakovane, akreditovanej certifikačnej autorite, ktorá nesplní

povinnosti podrobiť sa auditu podľa § 25 ods. 1 alebo nepredloží záverečnú správu

o výsledku auditu v lehote podľa § 25 ods. 2,

j) do 500 000 Sk certifikačnej autorite, ktorá

1. nesplní oznamovaciu povinnosť podľa § 14 ods. 1 písm. d),

2. neoznámi úradu v lehote ustanovenej týmto zákonom ukončenie svojej činnosti,

3. poruší povinnosti držiteľa certifikátu podľa § 22,

4. poruší povinnosť vedenia archívu podľa § 18 ods. 1.

(2) Pri určení výšky pokuty úrad prihliadne najmä na závažnosť, spôsob, čas

trvania a následky protiprávneho konania.

(3) Pokutu podľa odseku 1 možno uložiť do dvoch rokov odo dňa, keď sa úrad

dozvedel o porušení povinností na úseku elektronického podpisu, najneskôr však

do troch rokov odo dňa, keď k porušeniu povinnosti došlo.

(4) Pokuta je splatná do 30 dní odo dňa nadobudnutia právoplatnosti rozhodnutia

o jej uložení.

(5) Výnosy pokút sú príjmom štátneho rozpočtu.“.

30. Za § 28 sa vkladajú § 29 a 30, ktoré vrátane nadpisov znejú:

„§ 29

Prechodné ustanovenia

(1) Orgány verejnej moci sú povinné oznámiť úradu elektronickú adresu elektronickej podateľne, na ktorej prijímajú podania vo forme elektronických dokumentov podpísané elektronickým podpisom alebo elektronických dokumentov podpísaných zaručeným elektronickým podpisom do šiestich mesiacov od nadobudnutia účinnosti tohto zákona. Zoznam elektronických adries zverejňuje úrad na svojej internetovej stránke.

(2) Akreditovaná certifikačná autorita je povinná požiadať úrad o vydanie certifikátu pre akreditovanú certifikačnú službu vydávania časových pečiatok do 1. júna 2008.

(3) Akreditovaná certifikačná služba vydávania a overovania časových pečiatok poskytovaná akreditovanou certifikačnou autoritou podľa doterajších predpisov sa môže poskytovať do 1. júna 2008.

1. § 30
2. Záverečné ustanovenie
3. Týmto zákonom sa preberá právny akt Európskych spoločenstiev uvedený v prílohe.

31. Zákon sa dopĺňa prílohou, ktorá znie:

„Príloha k zákonu č. 215/2002 Z. z.

Zoznam preberaných právnych aktov Európskych spoločenstiev:

Smernica Európskeho parlamentu a  Rady 1999/93/ES z  13.decembra 1999 o rámci

spoločenstva pre elektronické podpisy (Mimoriadne vydanie Ú. v. EÚ, 13/zv. 24).“.

Čl. II

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č.94/1988 Zb., zákona č.188/1988 Zb., zákona č. 87/1990 Zb., zákona č.105/1990 Zb., zákona č. 116/1990 Zb., zákona č.87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č.278/1993 Z. z., zákona Národnej rady Slovenskej republiky č.249/1994 Z. z., zákona č.153/1997 Z. z., zákona č.211/1997 Z. z., zákona č.252/1999 Z. z., zákona č. 218/2000 Z. z., zákona č.261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 215/2002 Z. z., zákona č. 184/2002 Z. z., zákona č. 526/2002 Z. z., zákona č. 504/2003 Z. z. , zákona č. 515/2003 Z. z., zákona č. 150/2004 Z. z., zákona č. 526/2002 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 635/2004 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z. zákona č. 209/2007 Z. z. a zákona č. 335/2007 Z. z sa mení a dopĺňa takto:

1. V § 40 sa za odsek 4 vkladá nový odsek 5, ktorý znie:

„(5) Na právne úkony uskutočnené elektronickými prostriedkami, podpísané

zaručeným elektronickým podpisom a  opatrené časovou pečiatkou sa osvedčenie

pravosti podpisu nevyžaduje.“.

Doterajší odsek 5 sa označuje ako odsek 6.

2. V prílohe k zákonu č. 40/1964 Zb. sa za tretí bod vkladá nový štvrtý bod, ktorý znie:

„Smernica Európskeho parlamentu a Rady 1999/93/ES z  13. decembra 1999

o rámci spoločenstva pre elektronické podpisy (Mimoriadne vydanie Ú. v. EÚ, 13/zv.

24).“.

Doterajšie body 4 a 5 sa označujú ako body 5 a 6.

Čl. III

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č.232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z. , zákona č. 468/2000 Z. z., zákona č. 553/2001 Z. z., zákona č. 118/2002 Z. z., zákona č. 96/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z. , zákona č. 457/2002 Z. z. , zákona č. 477/2002 Z. z., zákona č. 465/2002 Z. z., zákona č. 480/2002 Z. z., zákona č. 217/2003 Z. z., zákona č. 245/2003 Z. z., zákona č. 469/2003 Z. z., zákona č. 190/2003 Z. z. , zákona č. 583/2003 Z. z., zákona č. 5/2004 Z. z., zákona č. 450/2003 Z. z. , zákona č. 199/2004 Z. z. , zákona č. 204/2004 Z. z., zákona č. 347/2004 Z. z., zákona č. 434/2004 Z. z., zákona č. 382/2004 Z. z., zákona č. 533/2004 Z. z. , zákona č. 572/2004 Z. z., zákona č. 541/2004 Z. z. , zákona č. 633/2004 Z. z., zákona č. 578/2004 Z. z. , zákona č. 581/2004 Z. z. , zákona č. 653/2004 Z. z. , zákona č. 656/2004 Z. z. , zákona č. 725/2004 Z. z., zákona č. 5/2005 Z. z., zákona č. 725/2004 Z. z., zákona č. 15/2005 Z. z., zákona č. 171/2005 Z. z., zákona č. 8/2005 Z. z. , zákona č. 93/2005 Z. z., zákona č. 342/2005 Z. z., zákona č. 331/2005 Z. z., zákona č. 341/2005 Z. z., zákona č. 308/2005 Z. z., zákona č. 558/2005 Z. z., zákona č. 468/2005 Z. z. , zákona č. 473/2005 Z. z. , zákona č. 491/2005 Z. z. , zákona č. 538/2005 Z. z. , zákona č. 572/2005 Z. z. , zákona č. 573/2005 Z. z. , zákona č. 610/2005 Z. z., zákona č. 14/2006 Z. z., zákona č. 15/2006 Z. z. , zákona č. 24/2006 Z. z., zákona č. 117/2006 Z. z., zákona č.126/2006 Z. z. , zákona č. 342/2006 Z. z., zákona č. 124/2006 Z. z. , zákona č. 224/2006 Z. z., zákona č. 672/2006 Z. z. , zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., a zákona č. 359/2007 Z. z. sa dopĺňa takto:

Príloha k zákonu Sadzobník správnych poplatkov v XX. časti ELEKTRONICKÝ PODPIS, sa položka 268 dopĺňa písmenom c), ktoré znie:

„c) Podanie žiadosti o predĺženie platnosti certifikátu produktu pre elektronický podpis vydaného na základe konania o uznanie zhody technických prostriedkov na vyhotovenie a overenie elektronického podpisu ........................................................................ 5.000 Sk.“.

Čl. IV

1. Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 215/2002 Z.z. o elektronickom podpise a o zmene a doplnení niektorých zákonov, ako vyplýva zo zmien a doplnení vykonaných zákonom č. 679/2004 Z. z., zákonom 25/2006 Z. z., zákonom č. 275/2006 Z. z. a týmto zákonom.

ČL. V

Tento zákon nadobúda účinnosť 1. mája 2008, okrem čl. I ôsmy bod § 10 ods. 2 písm. m), ktorý nadobúda účinnosť 1. januára 2009.